Guillelmus Dei gratia Senonensis archiepiscopus apostolice sedis legatus, omnibus tam futuris quam presentibus in posterum. Quod per spacia temporum delet oblivio, quasi recenter factum, scriptura reservat et reddit memorie, hujus siquidem rationis intuitu, presenti pagine commendari precepimus ut universitati vestre notum fieret quod Garnerius de Fosseio audientibus et laudantibus Ermengardi uxore sua et filiis suis Garnerio clerico et Hugone milite et Isabeli filia sua, dedit in elemosinam, in presentia nostra, pro anima Gaufridi filii sui ecclesie Vallislucentis medietatem omnium pratorum suorum que possidet inter Villam novam et Malum passum in australi parte fluminis Vanne. Ut ergo hec donatio in presentia nostra misericorditer facta, rata et inconcussa in posterum permaneat, presens scriptum annotari fecimus et sigilli nostril auctoritate confirmari, inhibentes sub pena excommunicationis ne quis ausu temerario huic nostre confirmationi in aliquo obviare presumat, salva in omnibus sedis apostolice auctoritate. Actum Senonis in palatio pontificali, anno ab incarnatione Domini M° C° LXX°IIII°, astantibus nobis, Odone decano Senonense, Rogero capellano nostro, Nigello monaco et cellerario, Giraldo clerico, Berengario de Villamauri, Hugone de Pressi, Seguine de Fonte Vanne, Salone de Dongione, Willelmo de Marcelliaco, Godefrido de Villamauri, Iterio de Malonido, Willelmo de Hungeria, Ebrardo milite de Laileio et aliis pluribus.